גיירמו סוביאברה

גיירמו סוביאברה (בספרדית: Guillermo Subiabre; 25 בפברואר 1903 – 11 באפריל 1964) היה כדורגלן צ'יליאני, ששיחק בעמדת החלוץ בנבחרת צ'ילה במונדיאל 1930.

ביוגרפיה

סוביאברה נולד ב-25 בפברואר 1903 באוסורנו שבצ'ילה. בקריירת הכדורגל שלו התאפיין כחלוץ טוב ובעל בעיטות חזקות. על פי המידע באתר קבוצת קולו-קולו בו שיחק, טוענים כי הבעיטה החזקה שלו יכלה לגרום לפציעה אצל השוערים ואף לקריעת רשת השער. ב-1 בינואר 1927 עשה את הופעת הבכורה בקולו-קולו נגד סלקציה. בשנים 1928, 1929 ו-1930 זכה באליפות צ'ילה עוד בזמן שהתחרות לא הייתה רשמית. הוא פרש מכדורגל ב-1934 וזכה בתואר הכבוד "שחקן לכל החיים" מקולו-קולו.

במדי נבחרת צ'ילה תחילה שיחק בקופה אמריקה 1926, אותו היא אירחה. בטורניר כבש בניצחון 1–7 על בוליביה ובהפסד 3–1 לאורוגוואי מנקודת העונשין. בנוסף לכך היה שותף גם במשחקים האולימפיים ב-1928 ובמונדיאל 1930 שהיה לראשון בהיסטוריה. במונדיאל, צ'ילה אומנם לא עברה את שלב הבתים, אך סוביאברה כבש שני שערים בניצחון 0–1 על צרפת ובהפסד 3–1 לארגנטינה. בסך הכל כבש עבורה 10 שערים ב-14 הופעות.

קישורים חיצוניים 

כדורגלנים צ'יליאנים
כדורגלני נבחרת צ'ילה
כדורגלני מונדיאל 1930
כדורגלני קולו-קולו
צ'יליאנים שנולדו ב-1903
נפטרים ב-1964